Diplomatervezési feladat

**Hanicz Tamás**

Mérnökinformatikus hallgató részére

Fájlmegosztó keretrendszer fejlesztése Raspberry PI rendszerre

A modernizált világban az emberek a dokumentumaikat digitalizált formában tárolják, vagy a saját gépükön vagy valamilyen fájlmegosztó oldalon. Az ilyen fájlmegosztók nagyon megkönnyíthetik az emberek életét és növelhetik is a biztonságot. Segít abban, hogy a fontos dokumentumok bárhol és bármikor elérhetőek legyenek akár egy mobiltelefon segítségével.

A hallgató feladata egy olyan fájlmegosztó keretrendszer tervezése és fejlesztése, mely lehetővé teszi a felhasználók számára a különböző fájlok tárolását és megosztását. A rendszer legyen képes a fájlok verziókövetésére is. A felhasználók egymás között is meg tudják osztani a fájlokat tetszésük szerint.

Az egész rendszer egy Raspberry PI eszközön fog futni Raspbian operációs rendszeren. Az eszköz fizikai tulajdonságai miatt erőforrás takarékos megoldásra kell törekedni. Az alkalmazás szerveroldali logikája Python nyelvben fog elkészülni, míg a felhasználói felület Angular2 alapú lesz.

A hallgató feladatának a következőkre kell kiterjednie:

* Tervezze meg és készítse el a rendszer szerveroldali logikáját úgy, hogy a rendszer Raspberry PI-n legyen képes futni.
* Készítsen egy Angular2 alapú webes kliens alkalmazást.
* Készítsen egy olyan scriptet, mely egy frissen telepített Raspberry-t beüzemel és telepíti az alkalmazást.
* Az alkalmazás tudjon fájlokat tárolni, megosztani és verziókövetést biztosítani.
* Az alkalmazás legyen képes együttműködni valamelyik fájlmegosztó portállal.

**Tanszéki konzulens:** Dr. Asztalos Márk

Budapest, 2017. március 05.

Dr. Charaf Hassan

egyetemi tanár

tanszékvezető